CELEX: 62011CN0349
Language: da
Date: 2011-07-04 00:00:00
Title: Sag C-349/11: Anmodning om præjudiciel afgørelse indgivet af Tribunal de première instance de Liège (Belgien) den 4. juli 2011 — Auditeur de travail mod Yangwei SPRL

24.9.2011   
            
            
               DA
            
            
               Den Europæiske Unions Tidende
            
            
               C 282/5
            
         Anmodning om præjudiciel afgørelse indgivet af Tribunal de première instance de Liège (Belgien) den 4. juli 2011 — Auditeur de travail mod Yangwei SPRL
   (Sag C-349/11)
   2011/C 282/10
   Processprog: fransk
   
      Den forelæggende ret
   
   Tribunal de première instance de Liège
   
      Parter i hovedsagen
   
   
      Sagsøger: Auditeur de travail
   
      Sagsøgt: Yangwei SPRL
   
      Præjudicielt spørgsmål
   
   Skal § 5, stk. 1, litra a), i rammeaftalen vedrørende deltidsarbejde, der er indgået af UNICE, CEEP og EFS og vedlagt som bilag til Rådets direktiv 97/81/EF af 15. december 1997 om rammeaftalen vedrørende deltidsarbejde, der er indgået af UNICE, CEEP og EFS (1) fortolkes således, at bestemmelsen er til hinder for en national lovgivning, der fastsætter:
   
               —
            
            
               en pligt til at opbevare en kopi af deltidsansættelseskontrakten eller et uddrag med angivelse af arbejdstimer, personoplysninger samt parternes underskrift på det sted, hvor arbejdsregulativet er tilgængeligt (programlovens artikel 157)
            
         
               —
            
            
               et krav om, at arbejdsperiodens begyndelse til enhver tid skal kunne fastslås (programlovens artikel 158)
            
         
               —
            
            
               en pligt for arbejdsgiveren til at give arbejdstageren meddelelse om skiftende arbejdstider med fem dages varsel, krav om, at meddelelsen skal offentliggøres om morgenen og indeholde oplysning om hver enkelt deltidsansattes arbejdsskema, samt krav om, at meddelelsen skal opbevares i en periode på et år (programlovens artikel 159)
            
         
               —
            
            
               en pligt for den arbejdsgiver, der beskæftiger deltidsansatte, til at føre et dokument, der indeholder oplysning om enhver fravigelse fra den arbejdstid, der er nævnt i artikel 157-159 (programlovens artikel 160), samt pligt til at føre dokumentet i overensstemmelse med bestemmelserne i programlovens artikel 161?
            
         
      (1)  EFT 1998 L 14, s. 9.